Der udstedes et certifikat for hver MWh grøn strøm, der produceres. Certifikater bruges til at identificere det specifikke anlæg, der har produceret den vedvarende energi, og hvilken teknologi der er anvendt (fx vindkraft eller solenergi). På den måde kan virksomheder dokumentere, at deres elforbrug stammer fra et specifikt anlæg til vedvarende energi, såsom en vindmøllepark eller et solcelleanlæg, og de kan bruge certifikaterne, når de rapporterer om deres bæredygtighedsindsats.
Når en virksomhed køber strøm gennem en CPPA fra Ørsted, modtager den et certifikat for hver købt MWh. Her er certifikatet direkte relateret til anlægget til vedvarende energi og den mængde strøm, der er købt. Det er en gennemsigtig måde for virksomheder at rapportere deres scope 2-udledninger på.
Certifikater, der ikke er bundet til en PPA, kan sælges på det åbne marked som en handelsvare. Prisen på certifikater, der ikke er bundet til en PPA, varierer lige så meget, som prisen på det marked de repræsenterer. Certifikater er ikke i sig selv knyttet til den strøm, som en virksomhed køber.